Els xiquets i xiquetes de Paterna prenen la ciutat amb la desfilada i el parlament infantil de Moros i Cristians
23/08/2022

# Els xiquets i xiquetes de Paterna prenen la ciutat amb la desfilada i el parlament infantil de Moros i Cristians

[![Els xiquets i xiquetes de Paterna prenen la ciutat amb la desfilada i el parlament infantil de Moros i Cristians](/images/noticias/2022/8/8279/8279_lg.jpg)](/images/noticias/2022/8/8279/8279_lg.jpg)

23.08.2022

*   En finalitzar la desfilada, els joves actors i actrius van delectar amb les seues actuacions als veïns, veïnes i turistes que van acudir a gaudir de la recreació.
*   Durant la jornada també va tindre lloc la Escoleta de Foc, animació infantil, el concert de Pep Gimeno “Botifarra a Banda” i diverses tirades en el coetòdrom.

L'Ajuntament de Paterna va celebrar anit la versió infantil dels Moros i Cristians amb la desfilada i la representació del lliurament de claus de la ciutat a Jaume I.

A les 19:30h van començar a concentrar-se els components infantils de totes les comparses al carrer Major, en el cas del bàndol cristià, i en la carretera de Manises, el bàndol moro. La desfilada va passar pel carrer i la plaça Major, per la via Mèdic Ballester i la plaça Enginyer Castells, on es va realitzar el Parlament enfront de la porta de l'Ajuntament.

En l'escenificació van participar xiquets i xiquetes del municipi, que formen part de les famílies de la Federació de Intercomparsas en la seua majoria. Els joves actors i actrius van delectar amb les seues actuacions als veïns, veïnes i turistes que van acudir a gaudir de la recreació.

En paraules de la regidora de Turisme, Cultura i Foc, Teresa Espinosa, _“aquesta iniciativa festera se suma a la gran varietat d'actes dedicats als Moros i Cristians a Paterna, a més d'iniciar als més xicotets i xicotetes en una de les nostres tradicions més arrelades perquè comencen a viure-la amb gran intensitat a una primerenca edat”._

D'altra banda, els més xicotets i xicotetes van tindre altres activitats programades com la Escoleta de Foc, a les 17:00h, organitzada per la Federació de Interpenyes. També es va oferir animació infantil al parc del carrer Rafael Alberti a les 20:00h.

Aqueixa mateixa nit també es va celebrar el concert de Pep Gimeno “Botifarra a Banda”, amb motiu del 75 aniversari del Centre Musical Paternense, que va tindre lloc en el centre escolar Clara Campoamor. Per a clausurar la jornada, les penyes El Morenet i Quasipenya van oferir dues tirades en el coetòdrom per a celebrar els seus V i XV aniversari, respectivament.

**AGENDA FESTES PATERNA DIMECRES, 24 D'AGOST**  
**18:30H Recollida de coets per a la cercavila infantil. Obligatori estar en possessió del certificat CRE i inscrit/a en la plataforma.**  
Lloc: CP Clara Campoamor.

**20:00H Animació infantil.**  
Lloc: Parc Alborgí.

**21:30H Cercavila infantil de Coets de Luxe.**  
Itinerari de costum amb inici en la plaça del Poble.

**22:00H Fet a Paterna: Nuar Nair i línia de ball El Palau.**  
Lloc: Cova Gran.

**22:00H “Sopar de Germanor” de Intercomparses, organitzat per les capitanies entrants.**

**23:00H Cordà Querubí 2022.**  
Lloc: Coetòdrom.

**00:00H Cordà Infantil 2022.**  
Lloc: Coetòdrom.

**00:00H Concurs de disfresses. Intercomparsas.**

**00:30H Cordà Juvenil 2022.**  
Lloc: Coetòdrom.

**00:30H Orquestra en directe.**  
Lloc: CP Clara Campoamor.